Дана 24. август 1942. године одиграла се следећа велика поморска битка - Битка код источних Соломона. 24 авенгера са носача Ју-ес-ес Саратога (ЦВ-3) и Ентерпрајз (ЦВ-6) су успели потопити јапански носач Рјухо, и оборити један авион уз губитак 7 Авенџера. То је био први значајан успех за -{TBF}--ове (којима је име Авенџер додељено у новембру 1941. године). Идућа битка је била она за Гвадалканал у новембру 1942. године када су марински и морнарички Авенџери помогли при потапању јапанског бојног крсташа Хиеи. Након стотине произведених примерака оригиналних -{TBF}--1 авиона, са производњом је започела верзије -{TBF-1C}- са повећаним унутрашњим резервоараима за гориво, као и додатним подвешеним резервоарима, што му је удвостручило долет. До 1943. године Граман се почео пребацивати на производњу ловца -{F6F}- хелкет, док је производња Авенџера препуштена фирми „Истерн Еркрафт дивижон - Џенерал Моторс“. Њихови Авенџер су носили ознаку -{TBM}-. Средином 1944. године започела је производња верзије -{TBM}--3, која је постала најбројнија верзија са око 4600 нових произведених примерака, иако је и већина старих Авенџер дочекала крај рата у служби. Упркос примарној улози напада бродова торпедима, Авенџери су успели потопити и око 30 подморница.